Diari Oficial de la Generalitat Valenciana


Sumari del DOGV 4132, del 21-11-2001 (2001/11547)

RESOLUCIÓ de 24 d'octubre de 2001, del Servei Territorial d'Indústria i Energia d'Alacant, per la qual s'autoritza el projecte denominat Línia aèria de mitjana tensió a 20 kV d'alimentació al polígon industrial de les Talaies, a Alacant, i es declara, en concret, la seua utilitat pública. JUEXPR/2001/2 (ATLINE/2001/19).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/11777


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 24 d'octubre de 2001, del Servei Territorial d'Indústria i Energia d'Alacant, per la qual s'autoritza el projecte denominat Línia aèria de mitjana tensió a 20 kV d'alimentació al polígon industrial de les Talaies, a Alacant, i es declara, en concret, la seua utilitat pública. JUEXPR/2001/2 (ATLINE/2001/19). [2001/X11087]
  
Mitjançant Resolució d'aquest Servei Territorial d'Indústria i Energia, de data 24 de maig de 2001, se sotmeté a informació pública conjunta l'aprovació de projecte, autorització administrativa, declaració en concret d'utilitat pública i relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA.
  
Durant el període d'informació pública hi han presentat al·legacions: el senyor Arturo Jover Rodríguez, respecte de la finca A-A-1, que manifesta la seua disconformitat amb el traçat i en sol·licita una variant; el senyor Gonzalo Vera Muriel, respecte de la finca A-A-2, que manifesta la seua disconformitat amb el traçat i en sol·licita igualment una variant; el senyor José A. Sempere Lapuente, com a director de Rústicas y Urbanas Sempere-García, SL, respecte de la finca A-A-7, que manifesta que hi ha una errada en la relació de béns i drets sotmesa a informació pública, pel que fa a la titularitat de la parcel·la.
  
Vista la resposta d'Iberdrola Distribución Eléctrica, SA, a les qüestions suscitades, mitjançant escrits de data 2 i 9 d'agost de 2001, en els quals posen de manifest quant a les al·legacions presentades: pel senyor Arturo Jover Rodríguez, que el traçat que s'ha sotmés a informació pública és el que a priori, reuneix les millors condicions tècniques per a la realització de la construcció de la línia elèctrica. No es pot acceptar el traçat alternatiu proposat ja que afectaria nous propietaris no sotmesos en aquest expedient. Igualment, manifesta que el suport d'entroncament (E) necessita ser substituït, ja que l'actual no és suficient per a suportar els esforços de la nova línia, i que no pot ser situat en un camí públic. Les dades tècniques sol·licitades estan en el projecte d'instal·lació que pot ser examinat al Servei Territorial d'Indústria i Energia a Alacant; pel senyor Gonzalo Vera Muriel, que el traçat que s'ha sotmés a informació pública és el que a priori reuneix les millors condicions tècniques per a la realització de la construcció de la línia elèctrica. No es pot acceptar el traçat alternatiu proposat ja que afectaria nous propietaris no sotmesos en aquest expedient. Igualment, manifesta que el pal de suport necessita ser substituït, ja que l'actual no és suficient per a suportar els esforços de la nova línia. Una vegada finalitzades les obres, els terrenys i tots els elements i les instal·lacions existents en la finca es restituiran al seu estat inicial; pel senyor José A. Sempere Lapuente, com a director de Rústicas y Urbanas Sempere-García SL, que es procedirà a corregir els errors continguts en la relació de béns i drets sotmesos a informació pública.
  
Atés que s'han respectat en la mesura que s'ha pogut els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions, les quals hauran de ser determinades per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el capítol III del Decret 2.617/1966, i el Decret 2.619/1966, sobre normes per a atorgament d'autorització administrativa en matèria d'instal·lacions elèctriques, ambdós de 20 d'octubre (BOE de 24 d'octubre de 1966), i en els articles 53 i 54 de la Llei 54/1997, de 27 de novembre, del Sector Elèctric, aquest Servei Territorial d'Indústria i Energia ha resolt aprovar el projecte d'execució i autoritzar a Iberdrola Distribución Eléctrica, SA, la instal·lació del projecte denominat Línia aèria de mitjana tensió a 20 kV d'alimentació al polígon industrial de les Talaies, al terme municipal d'Alacant; i declarar, al mateix temps, la seua utilitat pública en concret. S'hi estableixen, en tot cas les següents prescripcions:
  
Primera
  
En tot moment haurà de complir-se tot el que s'ha establit en el Decret 2.617/1966, d'instal·lacions elèctriques, i també en la Llei 54/1997, del Sector Elèctric.
  
Segona
  
El termini per a l'execució de les obres i instal·lacions serà de sis mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen en la present resolució hauran de realitzar-se d'acord amb el projecte i la resta de documentació tècnica presentada, i quedaran especificades en les següents dades bàsiques:
  
Longitud: 2.026 m.
  
Nre. de conductors: 3.
  
Tipus i secció de conductors: alumini-acer de 116'2 mm2 de secció.
  
Tensió: 20 kV.
  
Nre. de suports: 14.
  
Origen i final: entroncarà en el suport núm. 403012 de la G.S.F.Q. ST Palmerar a la J.W.Y.A. Bacarot, fins a acabar en el suport d'entroncament A/S a instal·lar en les immediacions del polígon industrial de les Talaies.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola Distribución Eléctrica, SA, donarà compte de l'acabament de la instal·lació a aquest Servei Territorial per al seu reconeixement definitiu i l'alçament de l'acta de posada en servei de la instal·lació; sense aquest requisit no hi podrà entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra aquesta resolució, que no posa fi a la via administrativa, es podrà interposar recurs d'alçada davant el director general d'Indústria i Energia de la Conselleria d'Indústria i Comerç de la Generalitat Valenciana (c/ Colom núm. 32, 46741 València), en el termini d'un mes comptat a partir de l'endemà de la seua publicació, de conformitat amb allò que determina l'article 114 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.